Αγαπητοί συνάδελφοι,

Το Τμήμα Ιατρικής του ΑΠΘ διοργανώνει δια μέσου του Κέντρου Επιμόρφωσης και Διά Βίου Μάθησης (ΚΕΔΙΒΙΜ) του ΑΠΘ εκπαιδευτικό πρόγραμμα διάρκειας 33 διδακτικών ωρών με τίτλο «Καρδιομεταβολική Ιατρική/Cardiometabolic Medicine – CARMMEDI».

Επιστημονικοί Υπεύθυνοι του προγράμματος αυτού είναι οι Κώτσα Καλλιόπη (Αναπληρώτρια Καθηγήτρια Ενδοκρινολογίας-Διαβητολογίας του Τμήματος Ιατρικής ΑΠΘ), Ζεμπεκάκης Παντελής (Καθηγητής Παθολογίας του Τμήματος Ιατρικής ΑΠΘ) και Καραμήτσος Θεόδωρος (Αναπληρωτής Καθηγητής Καρδιολογίας του Τμήματος Ιατρικής).

Σκοπός του προγράμματος είναι η ανάδειξη της σημασίας της ολιστικής προσέγγισης και συνδυαστικής αντιμετώπισης των ασθενών με συνυπάρχοντα – περισσότερα του ενός- καρδιομεταβολικά νοσήματα καθώς η ταυτόχρονη προσέγγιση των ασθενών από τις πλευρές της Ενδοκρινολογίας-Διαβητολογίας, της Προληπτικής Καρδιολογίας και της Νεφρολογίας και η ανταλλαγή απόψεων μεταξύ των ειδικών κρίνεται σήμερα περισσότερο από επιβεβλημένη.

Το πρόγραμμα θα διεξαχθεί στο ΚΕΔΕΑ του ΑΠΘ ενώ ταυτόχρονα θα υπάρχει η δυνατότητα διαδικτυακής παρακολούθησής του. Μετά την επιτυχή ολοκλήρωση του προγράμματος απονέμεται στους συμμετέχοντες **Πιστοποιητικό Επιμόρφωσης το οποίο εκδίδεται από το Κέντρο Επιμόρφωσης και Διά Βίου Μάθησης του ΑΠΘ και υπογράφεται από τον Πρόεδρο του ΚΕΔΙΒΙΜ και τον Επιστημονικά Υπεύθυνο του Προγράμματος.** Στους συμμετέχοντες που παρακολούθησαν αλλά δεν ολοκλήρωσαν το σύνολο του προγράμματος, μπορεί να παρέχεται **Βεβαίωση Παρακολούθησης.**

Για περισσότερες πληροφορίες επισυνάπτεται το ενημερωτικό έντυπο του ΚΕΔΙΒΙΜ ενώ το αναλυτικό πρόγραμμα και η δήλωση συμμετοχής βρίσκεται στο :

<http://www.diaviou.auth.gr/programs/kardiometavoliki-iatriki-cardiometabolic-medicine-carmmedi/?fbclid=IwAR0V5EE8njZ1BwYjJlnGfq086yz8fonvthIShNX9a-jR_nzY5FQX_PIWYUo>

Το κόστος συμμετοχής στο πρόγραμμα είναι 1000 ευρώ, ενώ παρέχεται έκπτωση 50% σε ειδικευόμενους Ιατρούς.

Με εκτίμηση,

Καλλιόπη Κώτσα

Αναπλ. Καθηγήτρια Ενδοκρινολογίας-Διαβητολογίας

Kalliopi Kotsa, MD, M Med Sci, PhD

Associate Professor in Endocrinology-Diabetes

Faculty of Medicine, Aristotle University, Thessaloniki, Greece

Tel: +302310994706

e-mail: kkalli@auth.gr